text:
Adesua 7
Dɛn na Yɛyɛ Wɔ Yɛn Nhyiam Ahorow Ase?
Nea na tete Kristofo no yɛ wɔ wɔn nhyiam ahorow ase ara ne nnwonto, mpaebɔ, ne Kyerɛwnsɛm no a na wɔkenkan susuw ho—ná wɔnyɛ ɔsom mu amanne biara wɔ ase. (1 Korintofo 14:26) Sɛ woba yɛn nhyiam ahorow ase a, saa pɛpɛɛpɛ na wubehu sɛ yɛreyɛ.
Nkyerɛkyerɛ no gyina Bible so, na mfaso wɔ so. Asafo biara hyiam dapɛn awiei de simma 30 tie ɔkasa a egyina Bible so, na wɔkyerɛkyerɛ yɛn ma yehu sɛnea Kyerɛwnsɛm no fa yɛn asetena ne mmere a yɛte mu yi ho. Wɔhyɛ yɛn nyinaa nkuran sɛ yɛnhwɛ yɛn ankasa Bible mu nni ɔkasafo no akyi. Sɛ wɔma ɔkasa no wie a, yɛde dɔnhwerew biako yɛ “Ɔwɛn-Aban” Adesua, na wɔhyɛ atiefo no nkuran ma wɔma mmuae bere a yɛresusuw Ɔwɛn-Aban a adesua nsɛm wom no mu asɛm bi ho no. Saa adesua yi boa yɛn ma yɛde Bible akwankyerɛ yɛ adwuma wɔ yɛn asetena mu. Yesua asɛnkoro no ara wɔ yɛn asafo ahorow bɛboro 100,000 a ɛwɔ wiase nyinaa no mu biara mu.
Wɔboa yɛn ma yetumi kyerɛkyerɛ yiye. Yɛsan nso hyiam wɔ dapɛn no mu yɛ asafo nhyiam a ɛwɔ afã abiɛsa. Ɔfã a edi kan no yɛ Asafo Bible Adesua a yɛde simma 30 yɛ, na ɛyɛ nsɛmmisa ne mmuae a ɛma yɛte Kyerɛwnsɛm no mu nnyinasosɛm ne Bible nkɔmhyɛ ase yiye. Nea edi hɔ no yɛ Teokrase Ɔsom Sukuu a yɛde simma 30 yɛ, na nea yesusuw ho de fi ase ne Bible no fã bi a asafo no mufo adi kan akenkan. Ɛno akyi no, wɔn a wɔn din wɔ sukuu no mu no yɛ dwumadi ntiantiaa. Sukuu sohwɛfo no de afotu bi ma a ɛboa yɛn ma yɛn akenkan ne yɛn kasa tu mpɔn. (1 Timoteo 4:13) Nea etwa to no yɛ Ɔsom Nhyiam a yɛde simma 30 yɛ. Wɔnam ɔkasa ahorow, ɔyɛkyerɛ ahorow, ne nsɛm a wobisabisa afoforo so boa yɛn ma yehu sɛnea yɛde Bible no bɛkyerɛkyerɛ afoforo.
Sɛ woba yɛn asafo nhyiam ahorow no bi a, akyinnye biara nni ho sɛ Bible nkyerɛkyerɛ a edi mũ a wubenya no bɛma w’ani agye.—Yesaia 54:13.
Sɛ wokɔ Yehowa Adansefo nhyiam ahorow ase a, dɛn na wobɛte wɔ hɔ?
Asafo nhyiam ahorow a yɛyɛ no dapɛn biara no mu nea ɛwɔ he na w’ani begye ho sɛ wobɛkɔ bi?


c: text/html

text:
Ɔfa:Nyansahu
NYASASUA Sɛ w'adi akyire aba ha a, w'ayɛ nimdefo ɛfiri sɛ nyansa ne kasapa na worebɛsua no wɔ ha. Akan kasa mu no nsɛm pii wɔ hɔ a sɛ woanhunu ne ka a na ayɛ sɛbe nkwaseasɛm ɛna wohunu ne ka nso a na ayɛ nyansasɛm. Nsɛm no bi a yeaka asɛe no ho nsiesie na worebɛkan yi. AANE KABEA DAABI KABEA mɛdi menni mɛnom mennom mɛda menna mɛba memma mɛdɔ mennɔ Enti wohwɛ nsiesie no a wotumi hunu sɛ sɛdeɛ nnɛɛmafoɔ ka daabi kabea no nsakyeraeɛ pii wɔ mu. Yɛnka mendi, menda anaa memba wɔ daabi kabea mu. Nsɛmfua bi nso wɔ hɔ a ɛnyɛ ne ka na yɛka no no. Ebi ne; KWAN BƆNE KWAN PA saafoɔ saa nnipa no tebɔɔ bɔtee nfinfini mfimfini ntwerɛdeɛ atwerɛdeɛ weinom yeinom Ka wo kasa yie na kuntunu hwan a ne nkyi ara na ɛkorɔ, ɛno na ɛbɛboa yɛn nyinaa mpuntuo. BEDIAKO SETH spirituallyon@yahoo.com seth.bediako2@facebook.com Ɛne me nni nkutaho na memmoa wo.

robotstxt: allowed

filter: keep


text:
Adesua 7
Dɛn Ne Onyankopɔn Ahenni?
1. Dɛn ne Onyankopɔn Ahenni?
Onyankopɔn Ahenni yɛ nniso a ɛwɔ soro. Ɛno na ɛbɛba abesi nniso ahorow nyinaa ananmu, na ɛbɛma wɔayɛ Onyankopɔn apɛde wɔ ɔsoro ne asase so. Ɛyɛ anigye sɛ Onyankopɔn de n’Ahenni no bɛyɛ saa adwuma yi. Onyankopɔn Ahenni no bɛma nnipa anya nniso papa a wɔrehwehwɛ nnansa yi ara. Ɛbɛma nnipa a wɔte asase so nyinaa ayɛ biako.
Ahenni biara wɔ ɔhene a odi so. Yehowa apaw ne Ba Yesu Kristo sɛ N’Ahenni no so Hene.
2. Dɛn nti na Yesu yɛ Ɔhene a ɔfata?
Onyankopɔn Ba no yɛ Ɔhene a ɔfata efisɛ ne yam ye, na ɔyɛ nea ɛteɛ bere nyinaa. (Yohane 1:14) Afei nso, ɔwɔ tumi a ɔde bɛboa nnipa efisɛ ɔbɛtena soro na adi asase so hene. Bere a wonyan no fii awufo mu no, ɔforo kɔɔ soro, na ɔkɔtenaa Yehowa nsa nifa so twɛnee. (Hebrifo 10:12, 13) Awiei koraa no, Onyankopɔn maa no tumi ma ofii ase dii hene.
3. Henanom na wɔne Yesu bedi hene?
Nnipakuw bi a wɔfrɛ wɔn “akronkronfo” ne Yesu bedi hene wɔ soro. (Daniel 7:27) Akronkronfo a wodii kan paw wɔn ne Yesu asomafo anokwafo no. Yehowa akɔ so apaw mmarima ne mmea anokwafo sɛ akronkronfo de abesi nnɛ. Wɔn nso, wonyan wɔn wɔ honhom nipaduam sɛnea wonyanee Yesu no.
Nnipa a wɔbɛkɔ soro no dodow yɛ ahe? Yesu frɛɛ wɔn sɛ “nguankuw ketewa.” (Luka 12:32) Awiei koraa no, wɔn dodow bɛba abɛyɛ 144,000. Wɔne Yesu bedi asase so hene.
4. Bere a Yesu fii ase dii hene no, dɛn na esii?
Onyankopɔn Ahenni no fii ase dii tumi wɔ afe 1914 mu. * Ade a edi kan a Yesu yɛe bere a obedii ade sɛ Ɔhene ne sɛ ɔtow Satan ne n’adaemone no fi soro guu asase so. Satan bo fuwii yiye, na ofii ase de amanehunu baa asase nyinaa so. (Adiyisɛm 12:7-10, 12) Efi saa bere no, amanehunu a nnipa wom no mu akɔ so ayɛ den kɛse. Akodi, aduankɔm, ɔyaredɔm, ne asasewosow a ɛrekɔ so no nyinaa ka “sɛnkyerɛnne” a ɛkyerɛ sɛ Ahenni no bedi asase nyinaa so tumi nnansa yi ara no ho.
5. Dɛn na Onyankopɔn Ahenni reyɛ?
Onyankopɔn Ahenni no nam asɛnka adwuma a wɔreyɛ wɔ wiase nyinaa no so afi ase reboaboa nnipakuw kɛse bi a wɔayɛ biako a wofi amanaman nyinaa mu ano. Nnipa ahobrɛasefo ɔpepem pii regye Yesu tom sɛ wɔn hene. Onyankopɔn Ahenni no bɛbɔ wɔn ho ban bere a ɛresɛe nneɛma nhyehyɛe bɔne a ɛwɔ asase so seesei no. Enti ɛsɛ sɛ wɔn a wɔpɛ sɛ wonya Onyankopɔn Ahenni no mu tena nyinaa sua sɛ wɔbɛyɛ nkoa a wɔn aso yɛ mmerɛw ama Yesu.
Wɔ mfe 1,000 no mu no, Ahenni no bɛma Onyankopɔn atirimpɔw a mfiase no na ɔwɔ ma nnipa no abam. Asase nyinaa bɛdan paradise. Awiei koraa no, Yesu bɛsan de Ahenni no ama n’Agya. (1 Korintofo 15:24-26) So wunim obi a w’ani begye ho sɛ wobɛka Onyankopɔn Ahenni no ho asɛm akyerɛ no?
^ nky. 12 Sɛ wopɛ sɛ wuhu sɛnea Bible hyɛɛ afe 1914 ho nkɔm ho nsɛm pii a, hwɛ Dɛn na Bible Kyerɛkyerɛ Ankasa? nhoma no kratafa 215-218.


text:
ASƐM A ƐDA SO
Ɔko a Ɛdanee Wiase Butuwii
Bɛyɛ mfe ɔha ni, mmerante mpempem pii fii fie de wɔn ani kyerɛɛ akono. Ɔman ho dɔ sii wɔn so sɛ akɔm ma wɔde ahokeka siim kɔe. Afe 1914 mu no, Amerikani aberante bi a na ɔrekɔ ɔko no bi kyerɛwee sɛ: “Mmere pa a ɛda m’anim no, mede anigye ne ahokeka rehwɛ kwan paa.”
Nanso ankyɛ, anigye danee awerɛhow. Asraafo bebree a wɔde wɔn koguu Belgium ne France no, ntɔkwaw a wɔde gyinaa mu no, na ɛnyɛ asɛm ketewa; obiara anna anso dae sɛ ɛbɛkɔ so mfe pii saa. Saa bere no nkurɔfo frɛɛ no “Ɔko Kɛse” no. Ɛnnɛ yɛfrɛ no wiase ko a edi kan.
Wiase ko a edi kan no, nea enti a yebetumi aka sɛ na ɛyɛ ɔko kɛse ne sɛ, nnipa a wɔn ho kae no dodow nni ano. Akontaabu bi kyerɛ sɛ nnipa dodow a ɔko no kunkum wɔn no bɛyɛ ɔpepem 10, na wɔn a edii wɔn dɛm nso bɛyɛ ɔpepem 20. Nea ɛkɔfaa ɔko no bae nso ne anammɔn bɔne bi a nnipa tui. Europe amanyɔfo tenatenaa hɔ araa maa aman ntam wantwiwantwi nketenkete kowiee wiase ko. Nea ɛsɛee asɛm no koraa ne sɛ “Ɔko Kɛse” no kɔtwee ɔhaw akɛse bɛtoo yɛn so. Ɛdanee wiase butuwii, na wiase nsii ne dedaw mu bio besi nnɛ.
MFOMSO A ƐMAA NKURƆFO NSA SII FAM
Nea ɛmaa wiase ko a edi kan no bae ne sɛ nnipa totoo nneɛma agyaagyaamu. Nhoma bi ka sɛ afe 1914 ahohuru bere mu no, na biribiara da dinn, ɛnna Europe mpanyimfo no yɛɛ wɔn ade te sɛ “akɔwensafo a wohim so a wonhu baabiara; nea wohui ara ne sɛ wogu amena mu.”
Austria hene ba biako a wokum no nti, anni nnanu anni nnansa, ɛnna ɛkaa Europe aman akɛse no nyinaa ti hyɛɛ ɔko mu bere a wɔnkaa bi nhyɛɛ mu. Ɔko no fii ase no, ankyɛ na wobisaa Germany mampanyin sɛ: “Ɛyɛɛ dɛn na eyi nyinaa bae?” Ɔkaa no awerɛhow mu sɛ: “Aa, obi nim mpo?”
Mpanyimfo a wotutuu anammɔn ma ɛkɔfaa ɔko no bae no, na wonnim nea ɛrebobɔ ba. Ankyɛ na asraafo a wɔdeda amena mu no ani so yɛɛ wɔn nwann. Wobehui sɛ amanyɔfo no adi wɔn huammɔ, asɔfo no adaadaa wɔn, na asraafo mpanyimfo no ayi wɔn ama. Ɔkwan bɛn so?
Amanyɔfo no kae sɛ ɔko no bɛma nneɛma akɔ yiye wɔ wiase. Germany mampanyin kae sɛ: “Nkɔso a yɛanya no asomdwoe mu, agyapade a yɛn nananom de agyaw yɛn, ne yɛn daakye yiyeyɛ no, ɛno na yɛreko abɔ ho ban.” Amerika Mampanyin Woodrow Wilson kɔfaa fene bi bae de dwudwoo nkurɔfo bo sɛ ɔko no “bɛma wiase adwo ama ka-bi-ma-menka-bi ayɛ adwuma.” Britain nso, na nkurɔfo susuw sɛ ɛno bɛyɛ “ɔko a ɛbɛma akokoakoko agyae.” Wɔn nyinaa, na wonnim nea wɔrekeka.
Asɔfo no nso, na wɔtaa ɔko no akyi denneennen. Nhoma bi kae sɛ: “Wɔn a wokura Onyankopɔn asɛm no, wɔn mmom na wopiapiaa nkurɔfo koguu ɔko no mu. Ɔko a wɔde fɔrefɔree obiara no maa nnipa de ne yɔnko nnipa too tankuruwa mu tentan wɔn ho.” (The Columbia History of the World) Asɔfo a anka ɛsɛ sɛ wodwudwo ano no, wɔn na wɔsosoo gya guu mu. Nhoma foforo ka sɛ: “Asɔfo no antumi anyɛ biribiara amfa ampagyaw Kristosom ansen ɔman ho dɔ, na na wɔn mu dodow no ara mpo mpɛ sɛ wɔbɛyɛ saa. Wɔn mu fã kɛse no ara dii nnipa dodow akyi de ɔman ho dɔ frafraa Kristosom. Wɔhyɛɛ asraafo a wɔwɔ Kristofo asɔre nyinaa mu kutupa sɛ wonkunkum wɔn ho wɔ wɔn Agyenkwa din mu.”
Asraafo mpanyimfo no hyɛɛ bɔ sɛ asraafo no kɔ ɔko no a, ɛrenkyɛ koraa na wɔde nkonimdi aba fie, nanso amma saa. Wɔde kɔhyehyɛɛ so no, ɔko no yeree sɛ mmɛnta. Tebea a asraafo ɔpepem pii kɔɔ mu saa bere no, abakɔsɛm kyerɛwfo bi kaa ho asɛm sɛ, “aniɛyaa ne ahometesɛm a wɔfaa mu no, ɛnyɛ ɛso bi ni.” Asraafo a wowuwui nyɛ agoru koraa, nanso asraafo mpanyimfo no, ɛno ara ne sɛ wɔrepia dɔm no gu mu; sɛ wɔn dɔm no rekɔtɔ atamfo mfiri mu oo, sɛ atuo na atamfo resan gu wɔn so oo, ɛmfa wɔn ho. Enti ɛnyɛ nwonwa sɛ asraafo no pii tew wɔn mpanyimfo so atua.
Wiase ko a edi kan no kaa nnipa asetena sɛn? Abakɔsɛm nhoma bi kaa obi a ɔkɔɔ ko no bi anom asɛm sɛ: “Wɔn a wɔtenaa ase saa bere no, ɔko no sɛee wɔn adwene ne wɔn abrabɔ.” Ahemman akɛse a na ɛwɔ hɔ no, ɔko yi nti, emu bebree bɔe. Efi saa ɔko kɛse no so no, mogya a agu no, ɛnyɛ ano bi ni. Baabi a wobɛfa biara, nea wubehu ne sɛ nkurɔfo asɔre agyina atew atua anaa wɔde wɔn nnade agu hɔ sɛ wɔrenyɛ adwuma.
Adɛn nti na ɔko no danee wiase butuwii? Biribi na ɛkɔtwe bae anaasɛ ɛyɛ asiane? Nsɛmmisa yi ho mmuae fa yɛn daakye ho anaa?


text:
Ofori Amponsah Ei, mepɛ no o nti, nanso ɔfa me sɛ otoolɛgɛ (otoolɛgɛ) Ɛnam me dɔ nti, ɔfa me sɛ otoolɛgɛ bi (otoolɛgɛ bi) Ntoma a matɔ afira no, ahh Nkutia, matɔ ama no, aah Deɛn na menyɛ mma no, aah (2x) Adeɛ a, menim ne sɛ Akokɔ sa kyerɛ akorɔma a, ɛnyɛ ne fɛ o, oh Adeɛ a, woate ne sɛ Ɔdɔ ma nipa gyimi o, oh Hmm, ɔdɔ ntira, baby, wo dɔ ntira Ɔdɔ ntira, baby, wo dɔ ntira (2x) Obi se, Phancity, ɔdeakyerekyere me Hey Phancity, ɔdeawentene me Hmm Phancity, ɔdeakyerekyere me Hey Phancity, ɔdeawentene me Wasɛe m'adwene, ɔdeakyante me Ao, ɔdɔ yɛwu, ɔdeakyerekyere me Wasɛe m'adwene, ɔdeakyerekyere me Ao, ɔdɔ yɛwu, ɔdeawentene me Adeɛ a, ɔpɛ, meyɛ, nanso hwee nyɛ ɔdɔ fɛ a (that's really true) Adeɛ a, ɔpɛ, meyɛ, nanso hwee nyɛ ɔdɔ fɛ a (let me you tell you that) Me dɔ afuo so correct, nanso ɛnsɔ ɔdɔ ani o (2x) (I really wanna tell you girl) Anaa, menyɛ w'akoma a Me dɔ e, menyɛ w'akoma a Ɛnyene me (2x) Ɔdɔ, mpɛ me a, ɛnyene me Ɛnyene me (2x) Ɔdɔ, mpɛ me a, ɛnyene me Akokɔ sa kyerɛ akorɔma a, ɛnyɛ ne fɛ Ɛnyɛ ne, ɛnyɛ ne, ɛnyɛ ne fɛ Akokɔ sa kyerɛ akorɔma a, ɛnyɛ ne fɛ Ɛnyɛ ne, ɛnyɛ ne, ɛnyɛ ne fɛ Ɔdɔ ama nipa gyimi (6x) (Let me tell you that)
Barosky Oh, my commanding wife Why you wanna come destroy my life Oh, my commanding wife Why you wanna come destroy my life Everyday is fighting and fussing Everyday is fussing and fighting Everyday is fighting and fussing Everyday is fussing and fighting Them me I want (Fly away) Them me I want (Run away) Them me I want (Fly away) Them me I want (Eh) Oh, my commanding wife (Fly away) Why you wanna come destroy my life (Run away) Oh, my commanding wife (Fly away) Why you wanna come destroy my life (Run away) Barosky talking
Ofori Amponsah Ei, mepɛ no o nti, nanso ɔfa me sɛ otoolɛgɛ (otoolɛgɛ) Ɛnam me dɔ nti, ɔfa me sɛ otoolɛgɛ bi (otoolɛgɛ bi) Ntoma a matɔ afira no, ahh Nkutia, matɔ ama no, aah Deɛn na menyɛ mma no, aah (2x) Adeɛ a, menim ne sɛ Akokɔ sa kyerɛ akorɔma a, ɛnyɛ ne fɛ o, oh Adeɛ a, woate ne sɛ Ɔdɔ ma nipa gyimi o, oh Hmm, ɔdɔ ntira, baby, wo dɔ ntira Ɔdɔ ntira, baby, wo dɔ ntira (2x)
K.K. Fosu Mafrɛ no, ɔdɔ nfa Ɔdɔ yɛwu anfa antie me Hmm, baby don't try Never let me go crazy It's my life, honey, don't drive me crazy (2x) Akokɔ sa kyerɛ akorɔma a, ɛnyɛ ne fɛ Ɛnyɛ ne fɛ, ɛnyɛ ne, ɛnyɛ ne fɛ Sa kyerɛ akorɔma a, ɛnyɛ ne fɛ Ɛnyɛ ne fɛ, ɛnyɛ ne, ɛnyɛ ne fɛ Mafrɛ no ahomatorofoɔ yi so, nanso ɔdɔ yɛwu nfa e Mafrɛ no ahoma yi so, ɔdɔ yɛwu nfa e Anaa, anaa, wo ne boy bi hyehyɛ hɔ nono Anaa, anaa, wo ne boy bi hyehyɛ hɔ Akokɔ sa kyerɛ akoroma a, ɛnyɛ ne fɛ Ɛnyɛ ne fɛ (3x) Akokɔ sa kyerɛ akoroma a, ɛnyɛ ne fɛ Ɛnyɛ ne fɛ (3x) Ɔdɔ yɛwu sa kyerɛ, aha, aha Aha, sa kyerɛ oho Kofi Nti Sɛ ɔdɔ sa a, na ato adapaa o (3x) Adapatwa nkwa Sɛ ɔdɔ sa a, na ato adapaa o (3x) Adapatwa nkwa yi (2x)
Ofori Amponsah Ei, mepɛ no o nti, nanso ɔfa me sɛ otoolɛgɛ (otoolɛgɛ) Ɛnam me dɔ nti, ɔfa me sɛ otoolɛgɛ bi (otoolɛgɛ bi) Ntoma a matɔ afira no, ahh Nkutia, matɔ ama no, aah Deɛn na menyɛ mma no, aah (2x) Adeɛ a, menim ne sɛ Akokɔ sa kyerɛ akorɔma a, ɛnyɛ ne fɛ o, oh Adeɛ a, woate ne sɛ Ɔdɔ ma nipa gyimi o, oh Hmm, ɔdɔ ntira, baby, wo dɔ ntira Ɔdɔ ntira, baby, wo dɔ ntira (3x) Obi se, Phancity, ɔdeakyerekyere me Hey Phancity, ɔdeawentene me Hmm Phancity, ɔdeakyerekyere me Hey Phancity, ɔdeawentene me Wasɛe m'adwene, ɔdeakyante me Ao, ɔdɔ yɛwu, ɔdeakyerekyere me Wasɛe m'adwene, ɔdeakyerekyere me Ao, ɔdɔ yɛwu, ɔdeawentene me (Let me tell you that) Ɔdeakyerekyere me, ɔdeawentene me (2x) (I really wanna tell you girl) Ɔdeakyante me, ɔdeakyerekyere me Ɔdeakyerekyere me, ɔdeawentene me (I really wanna tell you girl)


text:
Wopɛ sɛ wokenkan saa asɛm yi wɔ %% mu anaa?
Yiw
Dabi
Nhoma ne Nhomawa a Yɛde Sua Bible
Nhoma ne nhomawa a ɛwɔ ha yi, fa emu nsɛmti sua Bible; wubetumi atwe bi afi Intanɛt dwumadibea yi so.
Research Guide for Jehovah's Witnesses--2013 Edition
Wubetumi Ayɛ Onyankopɔn Adamfo
Kyerɛwnsɛm no Mu a Wobɛhwehwɛ Daa--2014
Mmabun--Dɛn na Mode Mo Asetra Bɛyɛ?
Nhoma a ɛwɔ ha no bi wɔ hɔ a wɔasesa nneɛma bi wom, nanso ebia worenhu no saa wɔ nhoma no ankasa mu.
© 2014 Watch Tower Bible and Tract Society of Pennsylvania.
|